**Ενότητα 15η (Β 6, 10-13, 16)**

**Α. Σηµαντικές διευκρινίσεις για το περιεχόµενο της έννοιας µεσότης**

**Προτεινόµενοι στόχοι**

• να εµβαθύνουν οι µαθητές καλύτερα στο περιεχόµενο της έννοιας της µεσότητος, που (α) σχετίζεται µε τα πάθη και τις πράξεις, και ( β) εξαρτάται από τις συνθήκες του χρόνου, του σκοπού, του τρόπου κλπ.

• να οδηγηθούν στη διαπίστωση ότι η ηθική αρετή συνίσταται σ' αυτού του είδους τη µεσότητα.

**Ερµηνευτικές ερωτήσεις**

**1.** Σε ποια πάθη αναφέρεται στην ενότητα ο Αριστοτέλης και ποιες γενικότερες συναισθηµατικές καταστάσεις τα συνοδεύουν;

**2.** Η µεσότητα που έχει σχέση µε την ηθική αρετή ορίζεται µε κριτήριο το υποκείµενό της *(πρὸς ἡµᾶς)*. Ποια κριτήρια προσθέτει εδώ ο φιλόσοφος, ώστε να οριστεί πληρέστερα η έννοια της «µεσότητας»;

**3.** Να εντοπίσετε τα ΡΣ της ενότητας που αναφέρονται στις έννοιες της υπερβολής και της µεσότητας. Ποια από αυτά αναφέρονται στο έργο του υποκειµένου της ηθικής αρετής και ποια υποδηλώνουν την κοινωνική της διάσταση; Να διευκρινίσετε το β΄ µέρος της απάντησής σας µε ένα παράδειγµα από την αρχαία ελληνική γραµµατεία.

**4. Α.** Να συµπληρώσετε την πρόταση που λείπει, ώστε να ολοκληρωθούν οι συλλογισµοί:

 (α) 1. Τὸ δ' ὅτε δεῖ καὶ ἐφ' οἷς καὶ πρὸς οὓς καὶ οὗ ἕνεκα καὶ ὡςδεῖ, µέσον τε καὶ ἄριστον.

 2. ὅπερ (=τὸ ἄριστον) ἐστὶν τῆς ἀρετῆς.

 3. …………………………………………………………………..

 (β) 1. Τὸ µέσον ἐπαινεῖται καὶ κατορθοῦται.

 2. …………………………………………………………………..

 3. Μεσότης τις ἄρα ἐστὶν ἡ ἀρετή.

**Β.** Να εξηγήσετε µε δικά σας λόγια το δεύτερο συλλογισµό.

**5.** Ο Α. Lesky (σ. 782) γράφει για τα Ἠθικά Νικοµάχεια ότι «είναι µια ανάλυση του ηθικού, όπως αυτό εµφανίζεται κάτω από τις διάφορες συνθήκες της πραγµατικότητας», και προσθέτει «ο Αριστοτέλης, σε πολύ ανώτερο βαθµό από τον Πλάτωνα, λαµβάνει υπόψη του την επικαιρικότητα της ανθρώπινης συµπεριφοράς». Να δείξετε την αλήθεια αυτών των απόψεων µε τη βοήθεια χωρίων της ενότητας.

**6.** Να δείξετε µε τη βοήθεια χωρίων του κειµένου ότι η πράξη του *ψεύδεσθαι* µπορεί να είναι αρετή και το πάθος του *ἐλεῆσαι* είναι δυνατόν να είναι κακία.

**7.** Να συγκρίνετε τις απόψεις του Αριστοτέλη για τη «µεσότητα» (ενότητα 14) µε τις θέσεις του Πλουτάρχου για την ίδια έννοια.

«Το ήθος, τώρα, δημιουργεί την ορμή του πάθους, χρειάζεται, όμως, τον λόγο για να την κρατήσει στα όρια του μέτρου και να την εμποδίσει να υπερβεί ή να υπολειφθεί της κατάλληλης στιγμής. Πραγματικά, το παθητικό και άλογο κινείται άλλοτε με μεγάλη σφοδρότητα και ταχύτητα και άλλοτε πιο μαλακά και αργά απ’ ό,τι απαιτεί η περίσταση. Για τούτο καθετί που κάνουμε κάθε φορά μπορεί να πετύχει κατά ένα μόνο τρόπο, αλλά μπορεί ν’ αποτύχει κατά πολλούς· για να πετύχουμε, άλλωστε, τον στόχο δεν υπάρχει παρά μόνο ένας και απλός τρόπος, ενώ είναι δυνατό ν’ αστοχήσουμε με πολλούς τρόπους, ανάλογα με το αν υπερβαίνουμε το μέτριο ή υστερούμε ως προς αυτό. Τούτο λοιπόν είναι το κατά φύση έργο του πρακτικού λόγου, να καταλύει και τις υπερβολές και τις ελλείψεις των παθών. Στις περιπτώσεις, δηλαδή, όπου από ασθένεια και αδυναμία ή από φόβο και δισταγμό η ορμή ενδίδει πολύ γρήγορα και απαρνιέται πρόωρα το καλό, εκεί εμφανίζεται ο πρακτικός λόγος για να υποκινήσει και να συδαυλίσει την ορμή· όπου, πάλι, η ορμή προχωρεί πέρα από τα κανονικά όρια, ρέοντας υπερβολική και άτακτη, εκεί ο πρακτικός λόγος αφαιρεί τη βιαιότητά της και την ελέγχει. Έτσι, περιορίζοντας την κίνηση των παθών, η λογική εμφυτεύει στο άλογο τις ηθικές αρετές, οι οποίες είναι το μεσαίο σημείο ανάμεσα έλλειψης και υπερβολής.»

 Πλούταρχος, Περὶ ἠθικῆς ἀρετῆς*,* 444 b.

**Λεξιλογικές -σηµασιολογικές ερωτήσεις**

**1.** Να εντοπίσετε στο κείµενο τα αντώνυµα των λέξεων: *φοβηθῆναι, λυπηθῆναι, ἧττον, ἔλλειψις, ἁµαρτάνεται, ἐπαινεῖται και της φράσης οὐκ εὖ.*

**2.** κατορθοῦται : Α. Να σηµειώσετε ποια σηµασία έχει το ρήµα στο κείµενο :

1. επιτυγχάνεται 2. αποτελεί κατόρθωµα  3. είναι το ορθό 

Β. Να γράψετε τέσσερα οµόρριζα ουσιαστικά και επίθετα (απλά ή σύνθετα) στη νέα ελληνική.

**3. α)** Να επισηµάνετε τις λέξεις του κειµένου που είναι οµόρριζες µε την πρόθεση ἀµφί. **β)** Να δώσετε σύνθετα ρήµατα, επίθετα και ουσιαστικά, στη νέα ελληνική, µε πρώτο συνθετικό την πρόθεση ἀµφί. Ποια σηµασία προσδίδει στο δεύτερο συνθετικό η παρουσία της πρόθεσης;

**4. φοβηθῆναι, ἐλεῆσαι**: α) Να γράψετε τα οµόρριζα ουσιαστικά που αποτελούν θεµελιώδεις όρους του αριστοτελικού ορισµού για την τραγωδία. β) Να δώσετε από ένα συνώνυµο και ένα αντώνυµο στον κάθε όρο.

**5. δεῖ**: Να δώσετε τη σηµασία των φράσεων. (α) *πολλοῦ δέω (ἀπολογεῖσθαι*) (β) *µικροῦ δέω (εἶναι)* (γ) *δυοῖν δέοντα (τεσσαράκοντα)* (δ*) τὰ ἑνὸς δεῖν* (πεντήκοντα) (ε) *ὀλίγου δεῖ.*

**Β. Ορισµός της αρετής**

**Προτεινόµενοι στόχοι**

• να εµβαθύνουν σε έννοιες βασικές για τον ορισµό της αρετής και τον προσδιορισµό της κοινωνικής της διάστασης (*µεσότης πρὸς ἡµᾶς, λόγος, φρόνιµος*) και ιδίως στην έννοια της προαιρέσεως.

• να κατανοήσουν πώς καταλήγει στον πληρέστερο ορισµό της αρετής, αφού συνδέσουν όλα τα στοιχεία της που γνωρίζουν σε ένα όλον.

**Επισηµάνσεις**

Έχει ιδιαίτερη σηµασία να κατανοηθεί η έννοια της προαιρέσεως ως χαρακτηριστικό που ανήκει αποκλειστικά στον άνθρωπο.

**Ερµηνευτικές ερωτήσεις**

**1.** Ποια σηµασία έχει η προαίρεσις και ειδικά το γεγονός ότι η αρετή χαρακτηρίζεται ως ἕξις προαιρετική; Για να κατανοήσετε τη σηµασία της σκεφθείτε αν θα µπορούσε να χαρακτηρίζεται από αντίθετες προς την προαίρεσιν έννοιες - γνωρίσµατα.

**2.** Ποιο είναι το προσεχές γένος της αρετής και ποια η ειδοποιός της διαφορά όπως περιλαµβάνονται στον ορισµό της;

**3.** Να εξηγήσετε τι σηµαίνει υποκειµενικός και αντικειµενικός χαρακτήρας της αρετής.

**4. «καὶ εὑρίσκειν καὶ αἱρεῖσθαι»**: Εξηγήστε µε δικά σας λόγια τη φράση, αφού τη συνδέσετε µε ανάλογες διατυπώσεις στην ενότητα 14.

**5. φρόνιµος, τοῦ δέοντος**: Το περιεχόµενο των εννοιών αυτών δεν είναι πάντοτε, οριστικά και εφάπαξ καθορισµένο. Να εξηγήσετε ποιος ορίζει το περιεχόµενό τους και ποια είναι τα όρια του υποκειµενικού και του αντικειµενικού σ' αυτές τις έννοιες;

**6.** Τι εννοούµε όταν λέµε *«υπερβολή»* και *«έλλειψη»* στα πάθη και τις πράξεις και τι *«µεσότητα»*; Να αναφέρετε παραδείγµατα.

**Λεξιλογικές - σηµασιολογικές ερωτήσεις**

**1.** *προαίρεσις*: Χρησιµοποιώντας τη λέξη προαίρεση και παράγωγα ή οµόρριζά της, να γράψετε φράσεις στην νέα ελληνική και να δώσετε τη σηµασία τους.

**2.** *φρόνιµος*: Να γράψετε όσες σηµασίες της λέξης στην αρχαία και στη νέα γλώσσα γνωρίζετε.

**3.** *ράθυµος, ευπαθής, µεσόγειος, προορισµός, λιποψυχώ, αφορίζω, σχέση, εφεύρεση, έµπρακτος*: Με ποιες λέξεις του κειµένου έχουν ετυµολογική συγγένεια;

**ΠΡΟΣΟΧΗ στις εξής:**

**Α. Ερμηνευτικές 2, 5**

 **Λεξιλογικές 1**

**Β. Ερμηνευτικές 5**

 **Λεξιλογικές 3**